《横河打鱼行》
明代·虞淳熙

霏霏晓雾古城低，竹压危桥渔艇迷。
此时月钩不落水，大鱼小鱼争出溪。
宿鹭憎人翻雪去，鹭沙尽被渔人踞。
飞罾十丈浪花浮，赤脚何妨多沮洳。
鱼惊迸散背尾驰，囊头戢戢交参差。
老人无缘救不得，飞红斫玉糜汤池。
鮹鲦泣釜沸声切，犹记芦根有残穴。
后身愿复灂前濡，洒子仍忧值江鳖。
魂归贝坻诉白龙，白龙鱼服泳寒风。
渔人捕得燔枯处，急雨打船帆影空。

作者简介：虞淳熙（1553年－1621年），字长孺，浙江钱塘人。生下来睡着不闭眼。曾任兵部职方事、礼部员外郎等职，曾隐居于回峰。著有《虞德园集》、《孝经集灵》1卷。